**Татар Янтыгы авыл җирлеге башлыгының 2014 елда Татар Янтыгы авыл җирлеге Советының эшләгән эшләре турындагы отчет доклады**

 Хөрмәтле Михаил Павлович!

Хөрмәтле депутатлар һәм чакырылган кунаклар!

 Җирле үзидарә советы Уставы буенча җирле үзидарә рәисе елына бер тапкыр депутатлар алдында чыгыш ясый.

Рөхсәт итегез миңа 2014 нче елның эшчәнлегенә анализ ясарга һәм 2015 нче ел өчен планнарбелән Сезне таныштырып китәргә.

Татар Янтыгы җирле үзидарә советының гомуми җире 411 га, авылыбыз урнашкан җир 173 га, көтүлек җире 238 га.

Авыл эчендәге юллар барлыгы 5,0 мең кв.м., яктыртылган урамнар 7 км Урам утлары - 34 шт.

Бүгенге көндә 140 йортта 337 кеше яши. 50 дача йорты бар. Пенсионерлар саны – 178. Инвалидлык буенча 25 кеше исәпләнә. Безнең авыл җирлегендә бер сугыш ветераны яши.

Авылыбызга 2 социаль хезмәткәр хезмәт курсәтә.

Авылыбызда эшкә яраклы 118 кеше. Авылдан читтә 56 кеше, бюджет өлкәсендә 36 кеше эшли. Үлүчеләр саны – 7, кызганыч туучылар юк. Татар Янтыгы төп гомуми белем биру мәктәбендә 17 укучы укый.

**Бюджет.**

2014 нче елның авыл советы бюджеты – 1335 мең сум

Үтәлеше – 2063 мең сум.

Шул исәптән план буенча расланган үзкерем – 432,5 сум

- ачыкланган үзкерем (уточненный план) – 494,3 сум

- кергэн үзкерем, барлыгы - 504,7 сум

- утэлеш – 102,1%

- өстәмә үзкерем ( дополнительный доход) – 72,2 сум

2014 нче елда референдум белән 39600 сум самооблажение акчасы җыелды һәм шуңа республика бюджетыннан безгә 158400 сум акча бирелде. Хәзер безнең хисапта барлыгы 198000 сум акча бар. Без бу акчаны авылыбызның бер урамына таш җәергә тотарбыз дип торабыз.

2014 нче елда җирле үзидарә советының 12 утырышы үткәрелгән. Анда җирле үзидарә советы эшчәнлегенә кагылышлы 32 сорау каралды. 185 справка, 90 күрсәтмә (распоряжение) бирелде.

Бүгенге көндә авылыбызда 10 трактор, 8 йөк машинасы һәм 56 җиңел автомашина бар.

Авылыбыз җирлегендә 4 чишмә төзекләндерелгән.

Бүгенге көндә авылыбызда 2 кибет, 2 крестьян фермер хуҗалыгы, 3 шәхси эшмәкәр бар. Алар блок ясау һәм агач эшкәртү белән шөгыльләнәләр.

Авылыбызның күпчелек җирен ООО “Просто молоко” хуҗалыгы эшкәртә.

Шулай ук авылыбызда төп гомуми белем мәктәбе,мәдәният йорты, библиотека, ФАП, почта бүлеге, мәчет эшләп килә.

**Мәктәп.**

Бүгенге көндә районыбыз җитәкчелеге Михаил Павлович ярдәме белән авылыбыз мәктәбендә капиталь ремонт бара. Мәктәпнең түбәсе ябылып бетте, тәрәзәләр тулысы белән алыштырылды, җылылык челтәре алыштырылды. Хәзерге вакытта эчке эшләр башкарыла. Шулай ук 2014 нче елда мәчетебезгә 14 данә пластик тәрәзәләр куелды, авыл мәдәният йортына гармун бирелде һәм ишекләр алыштырылды. Болар барысы да районыбыз ярдәме белән эшләнде. Шуның өчен Михаил Павловичка зур рәхмәтебезне белдерәбез.

**Мәчет.**

Мәчетебезгә бүгенге көндә 12 кеше намазга йөри**.** Корбан гаете, Мәүлид бәйрәме кебек дини бәйрәмнәребез дә мәчетебездә үткәрелә.

**Мәдәният йорты.**

Авылыбызның культура йорты район күләмендә үткәрелгән барлык чараларда да актив катнаша. Сабантуй, Яңа ел, Өлкәннәр көне, инвалидлар көне һәм башка барлык бәйрәмнәр дә аларның көче белән үткәрелә. Мәдәният йортында “Чишмә” ансамбле эшләп килә.

Бүген авылыбызда 9 контейнер площадкасы, 28 контейнер бар. Шуларның 5 се 2014 нче елда урнаштырылды.

Авыл урамнарын кардан чистарту очен килешу тозелде, юллар хэрдаим чистартылып тора.

2014 нче елда бер 50 куб.м.-лы һәм 25 куб.м-лы су башнялары урнаштырылды.

Бүгенге көндә авылыбыз уртасыннан ага торган Брыска елгасын тирәнәйтү һәм чистарту эше бара.

**Планнар**

1. 2015 нче елда безнең Татар Янтыгы авылы җирлегендә электрофикация буенча реконструкция булачак. Бу эш буенча безнең авыл республика программасына керде. Бу – электр баганалары, электр чыбыклары һәм бишенче провод сузылып урам утлары алыштырыла дигән сүз.
2. Телефон чыбыгы алыштыру буенча да эшләр башкарылачак. Хәзерге көндә булган медный чыбыкны стекло волокнога алыштырачаклар.
3. Авыл эчендәге 1 урамга таш җәю планы тора

**Проблемалар**.

Безнең авылның төп проблемалары:

1. Искергән су үткәргечләр
2. Авыл эчендәге юллар

Безнен быел Татарстан презедентына һәм жирле үзидарәсенә сайлаулар булачак. Уткән сайлауларда актив катнашкан кебек быелгы сайлауда да актив катнашып үткәреп жибәрербез дип ышанам.

Доклад тәмам.

Игътибарыгыз өчен бик зур рәхмәт!